લગ્નની વાત થાય અને લવ મેરેજ કે એરેન્જ્ડ મેરેજની ચર્ચા ન થાય એવું બની શકે ખરું? લવ મેરેજ અને એરેન્જ્ડ મેરેજ વચ્ચે કાયમ એક ઠંડું યુદ્ધ ચાલતું હોય છે કે કયાં લગ્ન લાઇફ ટાઇમ ચાલી શકે? આ સવાલનો જવાબ તો કોઈ પાસે ન હોય પણ જ્યારે લગ્ન નક્કી કરવામાં આવે ત્યારે અમુક બાબતોનું ધ્યાન રાખવામાં આવે તો લગ્ન લવ હોય કે એરેન્જ્ડ, ચોક્કસ સફળ થાય છે. દરેક મેરેજના ચોક્કસ ફાયદા હોય છે. વળી, તે બન્નેમાં અમુક પ્રકારની મુશ્કેલીઓ પણ પડતી હોય છે અને કેટલીક સાવધાની રાખવામાં આવે તો બન્નેમાં સફળતાની શક્યતા વધી જતી હોય છે.